# Årsberetning ungdomsutvalget.

Vi startet tilbudet vårt i april med hagleskyting på Bekkhus. Dette arrangerte vi frem til sommerferien med skyting annenhver uke. Det deltok 1-4 ungdommer på disse ettermiddagene. Jeg fikk god hjelp av Hans og Lars Kristian med skyteinstuksjon og gjennomføringen av dette.

Etter sommerferien hadde vi en skytedag med duer som skulle simulere duejakt, hvor vi noen dager senere inviterte til duejakt hos Torbjørn Larsen.

I høst har vi gjennomført tre jaktdager med rådyr introjakt. Ungdom, ferske jegere og damer kan delta på jakten. Vi ønsker også erfarne jaktfaddere, og det er hyggelig om foreningens medlemmer vil delta på dette. Dette er en svært populær aktivitet med godt oppmøte. På det meste var det 12 stykk pluss hunder på jakt i Stikkaåsen og Agnalt. Vi har tidligere år kun jaktet i Stikkaåsen, men i år valgte vi å prøve oss i statskog sitt terreng i Agnalt. Vi fikk felt ett rådyr, da fikk de ferske jegerne innføring i vomming og flåing. Vi får ca. 3000kr per introjaktdag, så totalt bidro dette til rundt 9.000kr. I tillegg får vi tilskudd fra NJFF som brukes flittig på våre øvrige aktiviteter.

 Det har blitt jaktet og felt tre rever på gluggejakt i revebua som nå står hos Torbjørn Larsen i Vistergrenda. Vi setter stor pris på å få jakte der.

For å oppsummere har dette vært et år med en del aktiviteter, men det å rekruttere ungdommer i denne alderen er ingen lett oppgave.

Vennlig hilsen

Jørgen Brendmo Syversen

Leder, ungdomsavd.

Sarpsborg OJFF